ભવનાથની તળેટીમાં આજથી શિવરાત્રિના મેળાનું આયોજન કરવામાં આવ્યું છે જેમાં સાધુઓના મુખ્ય છ અખાડા ભાગ લેશે. આ મેળાનું આકર્ષણ દર વર્ષે દિગંબર અવસ્થામાં ફરતા બાવા છે તેઓ સામાન્ય દિવસોમાં જાહેરમાં જોવા નથી મળતા, પરંતુ શિવરાત્રિના મેળા દરમિયાન તેમનું અહીં આગમન થતું હોય છે. પાંચ દિવસ સુધી ચાલનારા ભવનાથમહાદેવના મેળામાં શુભ-મૂર્હુતમાં ભવનાથ મંદિરના શિખર ઉપર ભગવા રંગની ધજા ફરકાવવામાં આવી હતી અને ત્યારથી મેળો શરૂ થયો હતો. આ ધજારોહણ પ્રસંગે માનવ મહેરામણ ઉમટી પડ્યો હતો. મેળા માટે તંત્ર અગાઉથી તડામાર તૈયારીઓ કરતું હોય છે.